صادقین

سید صادقین احمد نقوی (پیدائش: 30 جون 1923ء– وفات: 10 فروری 1987ء) پاکستان کے شہرہ آفاق مصور، خطاط اور نقاش تھے جنھیں صادقین کے نام سے جانا جاتا ہے۔ اُن کی وجہ شہرت اسلامی خطاطی اور مصوری ہے۔

 خاندان 
ان کے والد سیّد سبطین احمد نقوی کا گھرانہ خطاطی کے حوالے سے بہت پہلے سے مشہور تھا، 1940ء کی دہائی میں وہ ادب کی ترقی پسند تحریک میں شامل ہو چکے تھے، ان کی شخصیت میں پوشیدہ فنکارانہ صلاحیتوں کو سب سے پہلے پاکستان کے سابق وزیرِ اعظم حسین شہید سہروردی نے شناخت کیا۔
 ابتدائی حالات 
30 جون 1920ء کو ہندوستان کے ممتاز علمی شہر امروہہ (اتر پردیش) میں پیدا ہوئے۔Bio-bibliography.com - Authors ابتدائی تعلیم آبائی شہر امروہہ ہی میں حاصل کی، بعد ازاں آگرہ یونیورسٹی سے بی اے کیا۔ تقسیم ہند کے بعد آپ اپنے خاندان کے ہمراہ کراچی آ گئے۔

 حالات زندگی 
1940ء کی دہائی میں وہ ترقی پسند ادیبوں اور فن کاروں کی تحریک میں شامل ہو چکے تھے۔

(ترقی پسند ادیبوں کی تحریک میں شمولیت ثابت نھی ہے۔ براہ مہربانی قابل تصدیق حوالہ درج کر دیں)
 آخری ایام 
زندگی کے آخری دنوں میں جب وہ فریئر ہال کی دیوار پر پینٹنگ میں مصروف تھے، اچانک گر پڑے اور 10 فروری 1987ء کو کراچی کے ایک اسپتال میں خالقِ حقیقی سے جا ملے، سخی حسن کا قبرستان ان کی آخری آرام گاہ ہے۔

 خدمات 
تصغیر|307x307px|فریئر ہال، کراچی کی چھت میں صادقین کی مصوری
تصغیر|302x302px|فریئر ہال، کراچی کی چھت میں صادقین کی مصوری

ان کے فن پاروں کی پہلی نمائش 1954ء میں کوئٹہ میں ہوئی تھی جس کے بعد فرانس، امریکا، مشرقی یورپ، مشرق وسطیٰ اور دنیا کے دیگر ملکوں میں بھی ایسی نمائشیں منعقد ہوئیں۔ مارچ 1970ء میں آپ کو تمغا امتیاز اور 1985ء میں ستارہ امتیاز سے نوازا گیا۔ آپ کو سب سے پہلے کلام غالب کو تصویری قالب میں ڈھالنے کا بھی اعزاز حاصل ہے۔ آپ کی خطاطی و مصوری کے نمونے فیصل مسجد اسلام آباد، فریئر ہال کراچی، نیشنل میوزیم کراچی، صادقین آرٹ گیلری اور دنیا کے ممتاز عجائب گھروں میں موجود ہیں۔

ان کی دیوار گیر مصوری کے نمونوں (میورلز) کی تعداد کم وبیش 35 ہے جو آج بھی اسٹیٹ بینک آف پاکستان، فریئر ہال کراچی، لاہور میوزیم، پنجاب یونیورسٹی، منگلا ڈیم، علی گڑھ مسلم یونیورسٹی، بنارس ہندو یونیورسٹی، انڈین انسٹی ٹیوٹ آف جیولوجیکل سائینسز، اسلامک انسٹی ٹیوٹ دہلی اور ابو ظہبی پاور ہاؤس کی دیواروں پر سجے شائقینِ فن کو مبہوت کر رہے ہیں، صادقین نے جناح اسپتال اور پی آئی اے ہیڈ کوارٹرز کے لیے بھی ابتدا ہی میں میورلز تخلیق کیے تھے جو پُر اسرار طور پر غائب ہو چکے ہیں۔

صادقین نے قرآنِ کریم کی آیات کی جس مؤثر، دل نشیں اور قابلِ فہم انداز میں خطاطی کی وہ صرف انہی کا خاصہ ہے، بالخصوص سورہ رحمن کی آیات کی خطاطی کو پاکستانی قوم اپنا سرمایۂ افتخار قرار دے سکتی ہے، غالب اور فیض کے منتخب اشعار کی منفرد انداز میں خطاطی اور تشریحی مصوری انھی کا خاصہ ہے، انھیں فرانس، آسٹریلیا اور دیگر ملکوں کی حکومتوں کی جانب بھی سے اعزازات سے نوازا گیا۔

 شاعری 
ان کی شاعری کی کتابیں ہیں
 رقعات صادقین
 رباعیات صادقین
 اعزازات 
 مارچ 1970ء میں تمغا امتیاز
 1985ء میں ستارہ امتیاز

 تاثرات 
صادقین کی خطاطی اور مصوری اتنی منفرد اور اچھوتی تھی کہ ان کے دور ہی میں ان کے شہ پاروں کی نقل ہونے لگی تھی اور بہت سے مصوروں نے جعلی پینٹنگز بنا کر اور ان پر صادقین کا نام لکھ کر خوب مال کمایا جبکہ خود صادقین نے شاہی خاندانوں اور غیر ملکی و ملکی صاحبِ ثروت افراد کی جانب سے بھاری مالی پیشکشوں کے باوجود اپنے فن پاروں کا بہت کم سودا کیا۔

 حوالہ جات 

 بیرونی روابط برائے مطالعہ 
 صادقین۔ مکی کا بلاگ
 Official Sadequain Foundation
 Sadequain Foundation based in California 
 Ten Great Painters Stamps by Pakistan Post
 Sadequain: The Holy Sinner Multimedia Project by Mohatta Palace Museum
 Sadequain – as I know him
 Sadequain work and biography
 Posthumous tribute to Ten Great Painters by Pakistan Post

زمرہ:اردو مرثیہ نگار
زمرہ:بیسویں صدی کے پاکستانی مصور
زمرہ:پاکستانی خطاط
زمرہ:پاکستانی شعرا
زمرہ:پاکستانی شیعہ
زمرہ:پاکستانی فنکار
زمرہ:پاکستانی مصور
زمرہ:تمغائے حسن کارکردگی وصول کنندگان
زمرہ:ستارۂ امتیاز وصول کنندگان
زمرہ:ضلع امروہہ کی شخصیات
زمرہ:ضلع کراچی
زمرہ:عربی زبان کے خطاط
زمرہ:فنون اسلامی
زمرہ:کراچی کی شخصیات
زمرہ:کراچی کے فنکار
زمرہ:کراچی میں وفات پانے والی شخصیات
زمرہ:مسلم مصور
زمرہ:مہاجر شخصیات
زمرہ:نشان امتیاز وصول کنندگان
زمرہ:10 فروری کی وفیات
زمرہ:1923ء کی پیدائشیں
زمرہ:1930ء کی پیدائشیں
زمرہ:1987ء کی وفیات
زمرہ:30 جون کی پیدائشیں

زمرہ:بیسویں صدی کے خطاط
زمرہ:کراچی کے مصنفین